Vīpes pamatskola

Vīpes pamatskola ir vispārējās izglītības iestāde Jēkabpils novada Vīpes pagastā. Dibinātāta ar Jēkabpils rajona Vīpes pagasta tautas deputātu padomes lēmumu (11.10.1993.).

Vēsture 
Barons Korfs uzdāvinājis 3 ha zemes Mežmuižā, uz kuras 1903. gadā būvuzņēmējs Riekstiņš sāka vadīt skolas celtniecību. Jau 1904. gadā skola bija uzcelta un to iesvētīja. Skolas nosaukums — “Bušgorodskoje narodnoje učilišče”. Skolas vēsture aizsākas ar 1904. gada rudeni. 1915. gads — Mežmuižas tautskolas pēdējais izlaidums.
 No 1915. līdz 1919. gadam Pirmā pasaules kara frontes tuvuma dēļ skolas darbība tiek pārtraukta.
 1919. gads skola atsāk darbu.
 1922./1923. m.g. Mežmuižas pamatskolas 1. izlaidums.
 1944./45. m.g. skola saucas Vīpes nepilnā vidusskola.
 1948./49. m.g. skolas nosaukums mainīts uz Vīpes septiņgadīgo skolu.
 1954./55. m.g.Vīpē sāk darboties divas skolas — latviešu skola un krievu skola Vīpes pagasta Landzānos.
 1962./63. m.g. skola tiek saukta par Vīpes astoņgadīgo skolu.
 1963. gada rudenī tiek pabeigta skolas piebūves celtniecība. Krievu skola no Landzāniem pārceļas uz Vīpi, skola darbojas kā divplūsmu skola.
 1989./90. mācību gadā skolu pārdēvē par Vīpes deviņgadīgo skolu, bet jau 1991./92.mācību gadā skolas nosaukums tiek atkal mainīts. Tagad tā tiek saukta par Vīpes pamatskolu.
 1995. gadā tiek likti pamati Vīpes pamatskolas sporta zālei, bet 2000.gadā jaunajā sporta zālē notiek skolas absolventu izlaidums.
 2009. gadā notiekot teritoriālajai reformai, Vīpes pamatskola kļūst par Krustpils novada Vīpes pamatskolu.
 2012. gadā tiek atvērta pirmsskolas grupa pie skolas bērniem no 1,5 gadu vecum
 2014. gada februārī skola plaši atzīmē Vīpes pamatskolas 110 gadu jubileju.
 2014. gadā notiek sporta zāles rekonstrukcijas 1. kārta- nomainīts skolas jumts, uzstādīta ugunsdrošības signalizācija, stiprinātas sienas un pamati, sakārtota notekūdeņu kanalizācija, ierīkots bruģa celiņš.

Direktori 
 Aleksandrs Gerlahs
 Pēteris Druviņš (1923—1943)
 Jāzeps Uļjanovs (1944—1947)
 Konstantīns Jakovļevs
 Jānis Rusiņš (1950—1951)
 Veneranda Vindele (1951—1953)
 Genovefa Beļauska (1953—1955)
 Broņislava Gradovska (1955—1959)
 Ārija Paupere (1959—1964)
 Evalds Cimbulis (1964—1968)
 Anna Cimbule (1968—1980)
 Jānis Straumnieks (1980—1988)
 Valērijs Šuba (1988—1990)
 Aija Semjonova (1990—2012)
 Valda Kalniņa — Vītola (2012—2016)
 Maija Grundšteine (2016—2020)
 Liene Upeniece (2020— pašlaik)

Izglītības programmas (2016. gads) 
 Pamatizglītība (1.-9. klase)
 Speciālās pamatizglītības programma izglītojamajiem ar garīgās attīstības traucējumiem
 Speciālās pamatizglītības programma izglītojamajiem ar mācīšanās traucējumiem
 Pirmsskolas izglītības programma

Ārpusklases nodarbības un interešu pulciņi 
 Sporta pulciņš
 Dramatiskais, vokālais ansamblis
 Kokapstrādes pulciņš
 Vides pulciņš
 Skolā darbojas skolēnu līdzpārvalde, kas atbalsta skolēnu iniciatīvas un iesaistās skolas dzīves aktivitāšu organizēšanā. Skolēni darbojas interešu izglītības pulciņos, kuros papildus apgūst dažādas iemaņas un darbošanās prieku. Īpašu atzinību ieguvusi skolēnu dalība folkloras kopā” Lākači”, kas darbojas Vīpes pagasta klubā.

Ārējās saites 
 Vīpes pamatskolas mājaslapa

Skolas Latvijā